open-index/open-wikipedia-markdown huggingface dataset:
Typhoon-klas duikboot

duimnael|regs|300px|Profiel van die Typhoon-klas
Die **Typhoon-klas duikboot** is 'n tipe kernaangedrewe duikboot van die Russiese Vloot wat in die 1980's verskyn het. Daar is tans nog net een in diens. Hierdie klas was die grootste wat ooit gebou is met 'n tonnemaat van 33 787 metrieke ton per duikboot onder die water. Dit is gebou as gevolg van die Koue Oorlog. Die duikbote dra ongelooflike vernietingingskrag aanboord; elk dra 20 langstrek interkontinentale ballistiese missiele wat gesamentlik 200 kernplofkoppe dra met elke plofkop wat op 'n stad in Amerika gerig was. 

Die klas was spesiaal toegerus om lank onder die ys te bly en deur die ys te breek, tewens hulle kon deur 3,7 m ys breek. Die duikboot kan maande lank onder die poolys bly. Dit is een van die redes waarom die Britte en Amerikaners 'n groot geskal gemaak het wanneer hulle duikbote ook deur die ys gebreek het. Die duikbote is gebou in die Severodvinsk-skeepswerf by die Witsee naby Archangelsk. Ses is tussen 1981 en 1889 afgelewer, almal het diens gedoen in die Noordelike Vloot. Hierdie duikbote was ongelooflik duur om te onderhou en slegs drie het nog na die jaar 2000 diens gedoen. Een is omgeskakel na 'n opleidingsvaartuig. Die res is geskrap en herwin met die ondersteuning van Amerika soos bepaal deur die *Co-operative Threat Reduction Programme*. Brittanje het ook met die skrapingsprogram gehelp. 

Daar is tans 'n internasionale strategie wat gevolg word om die ou kernreaktors voor te berei vir herwinning of langtermynberging. Internasionaal is die gemeenskap baie besorg oor die veiligheidsrisiko wat weens die roestende rompe ontstaan.

## Ontwerp 
Die het meer as een romp gehad, daar was vyf rompe aan die binnekant terwyl die bobou twee parallele rompe gehad het. Daar was 19 aparte kompartemente in die duikboot terwyl die beheerkamer en elektroniese kamer versterk was. Die stertvin was ook toegerus met 'n terugtrekbare hidrovlerk. Die duikboot se toring was toegerus met twee periskope, radar, radiotoerusting, navigasietoerusting en rigtingvindmaste. 

Die duikboot was toegerus met 20 RSM-52 interkontinentale, drie-fase, soliedebrandstof-aangedrewe ballistiese missiele. Die missiele was voor die toring van die duikboot tussen die twee rompe. Elke missiel het tien onafhanklike 100 kT kernplofkoppe gehad. Die missiele het 'n reikafstand van 8&nbsp;208&nbsp;km gehad.

## Aandrywing 
Die duikbote word aangedryf deur twee kernreaktors waarvan elk gekoppel is aan 'n stoomturbine en ratkas. Elke reaktor wek 190&nbsp;MW op wat stoomturbines van 37&nbsp;285 kW aandryf en op hul beurt vier generators van 3&nbsp;200 kW aandryf. Twee 800&nbsp;kW dieselgenerators is geïnstalleer vir bystand. Die twee skroewe het sewe blaaie. Die twee stuwers in die boeg en agterstewe is van die teleskopiese draaitipe wat aangedryf word deur 'n 750&nbsp;kW motor.

## Tegniese besonderhede 
## Duikbote in die klas 
## Bron 
* *THE ILLUSTRATED ENCYCLOPEDIA OF DESTROYERS FRIGATES & SUBMARINES*, Bernard Ireland and John Parker, 2015, 

## Verwysings
504 v.C.

## Gebeure 
*Die Etruskiese leër van Arruns, seun van Porsenna, word naby Aricia in Latium verslaan.
## Verwysings
308 v.C.

## Gebeure 
*Konsul P. Decius Mus onderwerp die Etruskiese stad Tarquinia en dwing hulle om met graan herstelbetalings te doen.

## Verwysings
453 v.C.

## Gebeure 
*Die Syrakusiers val die Etruskiese eiland Elba binne wat vanweë sy mynbou belangrik is.
## Geboortes 
*

## Sterftes 
*

## Verwysings
395 v.C.

## Gebeure 
*Die Romeine verower die Etruskiese stad Capena.
*Soldate uit Thebe en Athene lok die Spartane naby Haliartos in 'n hinderlaang. Die Spartaanse generaal Lysander word gedood.

## Verwysings
310 v.C.

## Gebeure 
*Die Etruskers word naby die Vadimo-meer verslaan.
*Die Romeine sluit 'n verdrag met die Umbri in Camerinum.
## Verwysings
Resitatief

**Resitatief** (Italiaans: ***recitativo***, ) is 'n oorleweringstyl van sang waarin 'n sanger die ritme van spraak toepas. In resitatief word reëls nie herhaal nie. Dit klink soos algemene spraak wat gesing word eerder as 'n formele musikale komposisie. Dit word veral gebruik in operas, oratoriums, en kantates.
Oratorium

'n **Oratorium** (afgelei van die Kerklatynse *oratorium* "gebedshuis", "bedehuis" en Latyns *orare* "aanbid") is 'n groot musikale komposisie vir orkes, koor, en soliste.

Die term *oratorium*, soos gebruiklik in Afrikaans, verwys na die oorspronklike Romeinse *oratorium* of gebedshuis waar nie-liturgiese musikale gebedsdienste gehou is. Later is met dié term in baie tale, waaronder Italiaans, Duits en Nederlands, ook na die musikale komposisie verwys. Ander tale - soos byvoorbeeld Engels en Frans - maak 'n onderskeiding tussen die gebedshuis (Engels: *oratory*, Frans: *oratoire*) en die musikale genre (*oratorio*).

## Bronne 
* 

## Verwysings
396 v.C.

## Gebeure 
* Die Romeine verower die Etruskiese stad Veii.
* Op Sisilië word die stad Τυνδαρίς (die huidige Tindari) gestig.

## Verwysings
David Goldblatt

**David Goldblatt** (* 29 November 1930 in Randburg, Transvaal; † 25 Junie 2018 in Johannesburg) was 'n Suid-Afrikaanse fotograaf wat bekendheid verwerf het met sy fotografiese dokumentasie van die alledaagse lewe van Suid-Afrikaners in die ou bedeling. In sy latere lewe het Goldblatt hom aan landskapsfotografie gewy.

In 1988 was David Goldblatt die eerste Suid-Afrikaner wie se werk in 'n spesiale kunsuitstalling deur die befaamde New Yorkse *Museum of Modern Art (MoMA)* vertoon is. Die eerste retrospektiewe uitstalling van sy werk is in die lente van 2018 deur die Paryse *Centre Pompidou* aangebied.

## Lewe 
Goldblatt is as seun van Joodse immigrante uit Litaue in Randburg gebore. Op die ouderdom van 18 het hy sy fotografiese werk begin. Sy swart-en-wit-foto's, waarmee hy gedurende die 1960's en 1970's internasionale bekendheid verwerf het, het rasverhoudinge in Suid-Afrika anders as nuusmedia nie in kategorieë van onrus en geweld gedokumenteer nie, maar in rustige tonele wat die kloof tussen wit en swart vanuit 'n etiese en morele benaderingshoek uitgebeeld het.

David Goldblatt is op 25 Junie 2018 in sy huis in Johannesburg vreedsaam in sy slaap oorlede.

## Verwysings
Calton Hill

duimnael|Die Stedelike Sterrewag se Playfair-gebou
duimnael|Die onvoltooide Nasionale Monument, opgerig ter herdenking van die gesneuweldes van die Napoleontiese Oorloë, en die Nelson-monument
duimnael|Die uitsig vanaf Calton Hill oor Edinburg, met die Dugald Stewart-monument aan die linkerkant
[duimnael|Uitsig oor Edinburg se New Town en die [Firth of Forth]]
**Calton Hill** [ˈkɔːltən] is 'n heuwel in die middestad van Edinburg, Skotland wat deel uitmaak van die plaaslike Unesco-wêrelderfenisterrein. Uitsigte vanaf en oor die heuwel is 'n gewilde motief vir skilderye en foto's. 

Vandag is Skotse regeringsgeboue op of vlakby die heuwel geleë, soos die Skotse regeringsetel in St Andrew's House teen die heuwel se steil suidelike helling, en die Skotse parlementsgebou wat net soos die Holyrood-paleis aan sy voet ontstaan het. Op die heuwel self het in die 19de eeu sommige van Edinburg se ikoniese monumente en geboue ontstaan, waaronder die Nasionale Monument, die Nelson-monument, die Dugald Stewart-monument ter ere van die 18de/19de eeuse filosoof, die *Old Royal High School*, die Monument vir Politieke Martelaars en die Stedelike Sterrewag van Edinburg.

## Eksterne skakels 
* Calton Hill-gids
Kak Lekke Vibe (album)

***Kak Lekke Vibe*** is die debuutalbum van die musiekgroep Van Pletzen.

## Snitlys 
## Bronne 
* 
* 

## Verwysings
Waterval, KwaZulu-Natal

**Waterval, KwaZulu-Natal** is 'n korrektiewe dienstefasiliteit (gevangenis) in eMadlangeni Plaaslike Munisipaliteit in KwaZulu-Natal, Suid-Afrika.

## Verwysings
Annieville

**Annieville** is 'n nedersetting in Dannhauser Plaaslike Munisipaliteit in KwaZulu-Natal, Suid-Afrika.

## Verwysings
Van Pletzen (musiekgroep)

**Van Pletzen** is 'n Suid-Afrikaanse elektroniese duo wat bekendheid verwerf het met sy satiriese Afrikaanse lirieke.

## Lede 
* Peach van Pletzen
* Matthieu (Makkie) Auriacombe

## Diskografie 
### Ateljee-albums 
* *Kak lekke vibe* (2018)
* Love & Legehness (2020)
* ENTER THE GROOTNESS (2023)
* Om lig te maak (2025)

### Enkelsnitte 
**Eiland styl*
**Goud*
**Kak lekke vibe*
**Beurtkrag* 
**Ek Kyk Na Jou*

## Verwysings 
## Eksterne skakels 
* Amptelike webwerf
Bibby Line Group

[duimnael|links|Bibby Marine Services Ltd se *Bibby Wavemaster 1* (gebou in 2017) in [Rotterdam|Rotterdam-hawe, Nederland]]
**Bibby Line Group** is een van die Verenigde Koninkryk se oudste ondernemings in familiebesit wat oorspronklik in 1807 deur die skeepseienaar John Bibby en sy vennoot John Highfield in Liverpool gevestig is. Die redery het 'n beslissende rol in die ontwikkeling van die Noord-Ierse skeepswerf *Harland & Wolff* in Belfast gespeel - die eerste skip, wat deur die werf in 1859 gebou is, was Bibby Line se *Venetian*.

Vandag het die onderneming sy sakebedrywighede uitgebrei tot sestien lande wêreldwyd, met belange in die kleinhandelsektor, finansiële dienste, distribusie, redery, mariene en boutoerusting. Die jaarlikse omset beloop sowat £1 miljard.

## Verwysings
Swartaasblom

Die **swartaasblom** (*Tridentea gemmiflora*) is plant wat in onder andere in Suid-Afrika voorkom. Dit staan ook bekend as die *gortjie* en in Engels as die *black carrion flower*.

## Sinonieme 
Die spesie het sewentien sinonieme:

* *Ceropegia gemmiflora* (Masson) Bruyns
* *Stapelia gemmifera* Horkel ex Salm-Dyck
* *Stapelia gemmiflora* Masson
* *Stapelia gemmiflora var. densa* N.E.Br.
* *Stapelia gemmiflora var. hircosa* (Jacq.) N.E.Br.
* *Stapelia hircosa* Jacq.
* *Stapelia hircosa var. densa* N.E.Br.
* *Stapelia moschata* Donn
* *Stapelia stygia* (Haw.) Schult.
* *Stisseria gemmiflora* (Masson) Kuntze
* *Stisseria hircosa* (Jacq.) Kuntze
* *Stisseria stygia* (Haw.) Kuntze
* *Tridentea gemmiflora var. densa* (N.E.Br.) P.V.Heath
* *Tridentea gemmiflora var. hircosa* (Jacq.) P.V.Heath
* *Tridentea hircosa* (Jacq.) Schult.
* *Tridentea moschata* Haw.
* *Tridentea stygia* Haw.

## Galery 

Tridentea gemmiflora 35724552.jpg
Tridentea gemmiflora 35724558.jpg
Tridentea gemmiflora 35724573.jpg
Tridentea gemmiflora 35724579.jpg
Tridentea gemmiflora stems - Barrydale 1.jpg
Tridentea gemmiflora stems - Barrydale 2.jpg

## Verwysings 
## Bronnelys 
* REDLIST Sambi
* Plants of the World Online
Barbara Strozzi

**Barbara Strozzi** (ook **Barbara Valle**) (6 Augustus 1619 gedoop — 11 November 1677) was 'n Italiaanse komponis en sanger van die vroeë baroktydperk.
Giulio Caccini

**Giulio Romolo Caccini** (ook **Giulio Romano**) (8 Oktober 1551 — begrawe 10 Desember 1618) was 'n Italiaanse komponis van die vroeë baroktydperk. Hy is veral bekend vir twee albums van arias en solo madrigale wat altwee onder die titel *Le nuove musiche* (die nuwe musiek) verskyn het, onderskeidelik in 1602 en 1614. Hy is een van die komponiste wat opera as genre help skep het, en het drie operas getoonset, naamlik *Euridice* (1600), *Il rapimento di Cefalo* (1600), en weer *Euridice* (1602). Vandag is sy grootste bekendheid egter as komponis van die madrigaal "Amarilli, mia bella".
Misha Black

**Sir Misha Black** OBE (* 16 Oktober 1910 in Bakoe, Azerbeidjan, Russiese Ryk as ***Moisey Tcherny***; † 11 Oktober 1977 in Londen, Verenigde Koninkryk) was 'n Britse argitek en ontwerper wat beslissende invloed op die ontwikkeling van die 20ste eeuse Britse argitektuur en ontwerpkuns uitgeoefen het. Baanbrekend was Black se konsep van adviesburos as nuwe organiesasievorm vir ontwerpers.

Saam met sy vennote het Black in 1933 die organisasie gevestig wat later as ''Artists' International Association* bekend sou staan. In 1943 het hy saam met Milner Gray en Herbert Read die Londense onderneming *Design Research Unit* gestig wat as een van die eerste interdissiplinêre praktyke op argitektuur, grafiese ontwerp en binnenshuise ontwerp gefokus het. Black het veral bekendheid verwerf met sy ikoniese ontwerpe vir straatborde in die *City of Westminster*, Londen asook sy korporatiewe ontwerpe vir *London Transport* en *British Railways*.

Tussen 1959 en 1975 was hy professor in nywerheidsontwerp aan die *Royal College of Art (RCA)'' te Londen - as eerste hoogleraar wat vir dié nuutgeskepte leerstoel benoem is. Black het die leerstoel tot sy aftrede beklee. Naas sy akademiese betrokkenheid by die RCA het Black 'n aktiewe rol by Unesco gespeel en was ook betrokke by die stigting van die *International Council for the Societies of Industrial Design (ICSID)* in 1959. Black het 'n *Fellow of the Chartered Society of Designers* geword en is met dié organisasie se hoogste toekenning vereer, die Minerva-medalje. Vir sy bydrae tot die ontwikkeling van ontwerp en nywerhede in die Verenigde Koninkryk is hy in 1972 tot ridder geslaan. In die laaste jare van sy loopbaan is hy as voorsitter van die *Design & Industries Association (DIA)* benoem - 'n pos wat hy vanaf 1974 tot 1976 beklee het.

## Verwysings
Hof

**Hof** kan na die volgende verwys:
* Geregshof
* Lede van 'n regbank
* Die woonplek van 'n vors
* 'n Vors met sy/haar gevolg
* 'n Formele vergadering van 'n vors se gevolg
* Verouderd: 'n tuin

## Bronne 
*
Peach van Pletzen

**Peach van Pletzen** is 'n Suid-Afrikaanse musikant en musiekvervaardiger wat sedert 2003 deel is van die musiekbedryf.

## Persoonlike lewe 
Peach is die seun van die welbekende TV-akteur Pierre van Pletzen, en is getroud met Felicity Steenkamp.

## Loopbaan 
Peach is 'n lid van die musiekgroepe Bittereinder en Van Pletzen en het ook al saam met Van Coke Kartel, Tumi Molekane, Zaki Ibrahim en Early B samestelings gedoen. Hy is by die tegniese aspekte van vervaardiging asook die kreatiewe sy van konseptualisering van sy musiek betrokke. 

In 2009 het hy onder die naam ''Yesterday's Pupil* opgetree by die *Afrykemara Fees* in Pole. Vanaf 2006 tot 2013 was hy die senior vervaardiger en bestuurder by *Sleeproom Studios* en in 2014 tot op hede word hy die senior vervaardiger en bestuurder van *Planet Awesome*. In 2010 het hy opgetree by die FIFA Wêreldbeker se openingseremonie by Orlando Stadion, Soweto. In 2011 het hy saam met sy groep Bittereinder in Nederland opgetree by die *Lowlands Fees'', asook 'n optrede vir Arnhem, Nederland voor 'n gehoor van 35 000 mense. Bittereinder het ook in 2012 tot 2016 opgetree by die Oppikoppi-musiekfees. 

In 2016 is Peach die gasheer van 'n musiekprogram, *ChatNou*, op die KykNET-kanaal wat 'n weeklikse oorsig oor musiek bespreek. In 2017 het Peach die wenner van die sangrealiteitskompetisie, The Voice, se musiek vervaardig en vrygestel.

## Planet Awesome 
Peach het *Planet Awesome*, 'n maatskappy wat klank- en musiekproduksie verskaf, gestig saam met Louis Minnaar.

## Verwysings
Glasgow Green

duimnael|'n Lugaansig van Glasgow Green
duimnael|'n Rustige wandelpad langs die Clyde
duimnael|*Doulton Fountain*, die grootste terracotta-fontein ter wêreld, en die ''People's Palace''-museum met sy glashuis (in die agtergrond) is van die besienswaardighede in Glasgow Green
**Glasgow Green** is 'n openbare park in die ooste van Glasgow, Skotland, geleë langs die Clyderivier se noordoewer. Dit is die oudste park in die stad met oorspronge wat tot in die 15de eeu terugstrek. Glasgow Green strek oor 136 akkers (55 hektaar) en is binne loopafstand van Glasgow se middestad oos van Saltmarket geleë.

## Geskiedenis 
Die park het op grond ontstaan wat deur koning Jakobus VII in 1450 aan biskop William Turnbull gegee is. Die biskop het dit op sy beurt aan die bewoners van Glasgow geskenk. In die Middeleeue was dit nog 'n ongelyke terrein met moerasse wat uit 'n aantal *greens* (grasvelde) bestaan het. Hierdie velde - waaronder High en Low Green, Calton Green en Gallowgate Green - is deur twee stroompies, Camlachie Burn en Molendinar Burn, verdeel. Gedurende sy eerste eeue is die terrein vir 'n verskeidenheid doeleindes gebruik - as weiveld vir skape, as wasplek vir linnegoed wat hier ook gebleek is, as droogplek vir vissersnette, maar ook as ontspanningsterrein vir swemmers. Die eerste *steamie* of openbare washuis, bekend as die *Washhouse*, het sy deure in 1732 op die oewer van Camlachie Burn geopen.

## Verwysings
Doornkop, KwaZulu-Natal

**Doornkop** is 'n nedersetting in Dannhauser Plaaslike Munisipaliteit in KwaZulu-Natal, Suid-Afrika.

## Verwysings
USS Albacore (AGSS-569)

duimnael|regs|Tewaterlating by die Portsmouth Vlootskeepswerf, 1 Augustus 1953
Die '*USS *Albacore''''' was 'n konvensionele dieselaangedrewe eksperimentele duikboot van die Amerikaanse Vloot waarmee pionierswerk vir die traandruppelontwerp gedoen is. Die eksperimentering het aanleiding gegee tot die Skipjack-klas duikbote.

Hierdie rewolusionêre ontwerp was geskoei op intensiewe hidrodinamiese en windtonneltoetse met die klem op onderwaterspoed en beweegbaarheid. Hierdie was die derde skip van die Amerikaanse Vloot wat die naam *Albacore* gedra het.

Sy kiel is op 15 Maart 1952 by die Portsmouth Vlootskeepswerf, Maine gelê en die boot is te water gelaat op 1 Augustus 1953.

## Toetsfases 
Die duikboot se indienstydperk was een lang eksperiment en kan in vier fases verdeel word:

* Fase I (1953–55)
**Hidrovlerke aan die boeg, enkelskroef, beheeroppervlaktes agter die skroef, dorsale roer

* Fase II (1956–59)
** Geen boeghidrovlerke, beheeroppervlaktes voor die skroef

* Fase III (1960–66)
** X-agterstewe, noodluginlaatstelsel, snelheidsremme, dorsale roer (heraktiveer)

* Fase IV (1967–72)
** X-agterstewe, kontra-roterende skroewe, silwer-sinkbattery, stroomlyn van romp (Projek SURPASS).
Kempshoek

**Kempshoek** is 'n klein nedersetting in Dannhauser Plaaslike Munisipaliteit in KwaZulu-Natal, Suid-Afrika.

## Verwysings
Glasgow School of Art

duimnael|Die weskant van die gebou
Die ***Glasgow School of Art (GSA)*** is Skotland se enigste openbare selfbestuurde kunsskool wat akademiese opleiding op universiteitsvlak aanbied en navorsing oor argitektuur, skone kunste en ontwerpkuns doen. Die GSA word in verskeie geboue in die middestad van Glasgow gehuisves. Sy oorspronklike hoofgebou, die *Mackintosh Building*, wat na sy ontwerper en argitek Charles Rennie Mackintosh genoem is en as sy meesterwerk beskou word, was een van die ikoniese bakens van Skotland se weskusmetropool voordat dit deur twee brande in Mei 2014 en Junie 2018 vernietig is.

Terwyl die Mackintosh-gebou met Charles Rennie Mackintosh se innovatiewe werk gedurende die laat 1890's en vroeë 1900's verbind word, strek die kunsskool se oorspronge verder terug tot die middel van die 19de eeu. Dit is amptelik in Januarie 1845 gevestig as Glasgow se *Government School of Design*. 

## Brandrampe van 2014 en 2018 
In Mei 2014 is die Mackintosh-gebou se wesvleuel, insluitende die biblioteek, deur 'n brand ernstig beskadig. Restourasiewerk was steeds aan die gang toe die gebou in die nag van 16 Junie 2018 deur 'n verwoestende brand volledig vernietig is. Meer as 120 brandbestryders het die vuur beveg. *Kier Construction Scotland* - die onderneming wat die restourasiewerk saam met die Glasgowse argitektepraktyk *Page\Park Architects* behartig het - was volgens nuusberigte nog besig om sprinkelaars te installeer wat eers weke later in bedryf gestel sou word.

Die hitte van die vuur en die vinnige afkoeling deur water tydens brandbestryding het ernstige skade by die muurwerk aangerig. Dit is blykbaar so groot dat die skool se bouval weens die gevaar van ineenstorting moontlik afgebreek moet word. Die omvang van die skade, wat aan die buitemure aangerig is, is enkele dae ná die brand bepaal toe 'n inspeksie met mobiele hyskrane, 'n laser en 'n hommeltuig gedoen is. Deskundiges het vasgestel dat 'n groot deel van die suidfasade verskuif het en afgebreek moet word. Groot skade is ook by die westelike en oostelike gewels berokken; die oostelike een het begin skuif.
duimnael|Die kunsskool in September 2018 - drie maande ná die brandramp
Die hele gebou is egter tydens die restourasieproses opgemeet en alle besonderhede gedokumenteer, terwyl baie van die interieur in stoorplekke buite die skool bewaar is. Tekeninge, foto's en 'n digitale bouplan sal die heropbou moontlik vergemaklik. Die kunsskool se direkteur, Tom Innes, het in 'n onderhoud met die dagblad *The Guardian* op 10 Julie 2018 bevestig dat Mackintosh se argitektoniese meesterwerk herbou sal word. Die kunsskool was teen brandskade verseker sodat die koste van die heropbou gedek is.

Die restourasiekontrak ter waarde van £25 miljoen, wat deur die *Glasgow School of Art* met *Kier Construction Scotland* aangegaan is, is op 29 Junie 2018 gekanselleer.

## Verwysings 
## Eksterne skakels 
* ''dezeen.com: Glasgow School of Art is Charles Rennie Mackintosh's "masterwork"''
Bruntville

**Bruntville** is 'n voorstad, suidoos van die dorpie Mooirivier, in KwaZulu-Natal, Suid-Afrika.

## Verwysings
Townview, Mooirivier

**Townview** is 'n nedersetting in KwaZulu-Natal, Suid-Afrika en is geleë op die oewers van die Mooirivier, suid van die dorpie Mooirivier. 

## Verwysings
Bovini

**Bovini** is 'n swart nedersetting in die Ubuhlebezwe Plaaslike Munisipaliteit, Harry Gwala-distriksmunisipaliteit van KwaZulu-Natal, Suid-Afrika.

## Verwysings
Hlokozi

**Hlokozi** is 'n nedersetting in die Ubuhlebezwe Plaaslike Munisipaliteit, Harry Gwala-distriksmunisipaliteit van KwaZulu-Natal, Suid-Afrika.

## Verwysings
Oakland

**Oakland** is die grootste nedersetting in en administratiewe setel van Alameda County, 'n distrik in die Amerikaanse deelstaat Kalifornië, met 'n bevolking wat in 2016 op 412&nbsp;040 beraam is. Die stad, wat in die oostelike San Franciscobaaigebied (*San Francisco Bay Area*) geleë is, is die agtste grootse in die deelstaat. 

Oakland is 'n eersterangse vervoerspilpunt met sy seehawe (die vyfde besigste in die hele Verenigde State) en 'n lughawe wat die stad met binnelandse en internasionale bestemmings verbind. Die San Franciscobaaibrug verbind Oakland met San Francisco.
duimnael|links|Oakland se kimlyn, soos gesien vanuit die Berkeley Hills
Die stadsgebied is oorspronklik bewoon deur Costonoa-Indiane (*Ohlone* in hul eie taal) wat voordeel kon trek uit die voldoende watervoorrade. Die eerste Europeërs, wat die gebied verken het, was ontdekkingsreisigers uit Nieu-Spanje wat in 1772 'n ekspedisie langs die Kaliforniese kus onderneem en namens die Spaanse koning aanspraak gemaak het op die huidige stadsgebied. Die eerste Europeër, aan wie die koninklike Spaanse regering in 1820 grond naby die huidige *East Bay Area* toegeken het, was 'n Spaanse soldaat, Luís María Peralta, wat die Rancho San Antonio bewoon het. Na aanleiding van 'n eikebos op sy plaas (*encinal* in Spaans) is die gebied *Encinal* genoem. Die Engelse stadsnaam is dus 'n regstreekse vertaling daarvan. Voor sy afsterwe in 1842 het Peralta sy grondbesit onder sy vier seuns opgedeel wat dit beskikbaar gestel het aan Amerikaanse setlaars, houtkappers, Europese walvisvangers en pelshandelaars. 

Die vestiging van hoëtegnologie-ondernemings, wat ruim salarisse kan betaal, blyk vir Kalifornië se metropolitaanse gebiede tegelykertyd seën en vloek te wees. Nadat eiendomspryse en huurgelde in San Francisco skerp gestyg het, het baie bewoners uit laerinkomstegroepe hulle in Oakland gevestig. Intussen word ook Oakland se huurders deur Kalifornië se behuisingskrisis en grootskaalse gentrifikasie bedreig. Volgens die Amerikaanse Sensus van 2010 was 55,3 persent van Oakland se inwoners aangewese op gehuurde wonings. Al word huurgeldvlakke en -stygings vir baie wooneenhede deur die munisipaliteit gereguleer, kan verhuurders 'n poging onderneem om bestaande huurkontrakte te beëindig en 'n woonstel of huis vervolgens teen die heersende markprys te verhuur - of die bedrag wat 'n nuwe huurder bereid sal wees om te betaal.

## Verwysings
Bumijaya (Buay Rawan)

**Bumijaya** is 'n bestuurslaag in die regentskap Ogan Komering Ulu Selatan van die provinsie Suid-Sumatra in Indonesië. Bumijaya tel 669 inwoners volgens die volkstelling van 2010.
Ogan Komering Ulu Selatan

duimnael|Ligging
**Ogan Komering Ulu Selatan** (Indonesies: *Kabupaten Ogan Komering Ulu Selatan*, dikwels afgekort tot *OKU Selatan*) is 'n regentskap in die provinsie Suid-Sumatra. Die regentskap omvat 5 493,3 km² en tel 409 753 inwoners in 2012.

Die regentskap bestaan sedert 2010, toe die regentskap Ogan Komering Ulu in drie dele verdeel is: Ogan Komering Ulu, Ogan Komering Ulu Timur en **Ogan Komering Ulu Selatan**.

## Bevolking 
Die meerderheid van die bevolking van die regentskap is Moslem (ongeveer 96%). Die orige inwoners is grotendeeles Boeddhisties en Hindoeïsties.

## Onderdistrite 
Die regentskap bestaan uit 10 onderdistrikte:

#Banding Agung
#Buay Pemaca
#Buay Runjung
#Buay Sandang Aji
#Kisam Tinggi
#Mekakau Ilir
#Muaradua
#Muaradua Kisam
#Pulau Beringin
#Simpang

## Verwysinglys
Regentskap (Indonesië)

duimnael|300x300px|Kantoor van die regent (*bupati*) van Oos-Soemba in Waingapu op Soemba
Die **Indonesiese regentskap** (Indonesies: *kabupaten*) is 'n regionale bestuurslaag binne die bestuursstruktuur van Indonesië wat gesitueerd is tussen die provinsie (*provinsi* of *propinsi*) en die onderdistrik (*kecamatan*). 'n Regentskap kan ook beskou word as die landelike teenhanger van die Indonesiese stedelike *kota* (*otonom*) ('n munisipaliteit, vroeër *kotamadya* genoem). 

'n Regentskap word gelei deur 'n regent. In die Indonesies word dié *bupati* genoem. Die Indonesiese woord *bupati* is afkomstig van die Sanskrit *bhūpati*, wat oorspronlik "koning" beteken.

## Sien ook 
*Lys van regentskappe en munisipaliteite in Indonesië
Regentskap

**Regentskap** kan verwys na:
* Regentskap (Indonesië)
* Die bestuur of waardigheid van 'n regent

## Verwysings
Suid-Sumatra

**Suid-Soematra** (Indonesies: *Sumatera Selatan*) is 'n provinsie op die eiland Soematra in Indonesië. Die provinsie grens in die suide aan Lampung, in die weste aan Bengkulu en in die noorde aan Jambi. Net uit die kus word die eilande Banka en Billiton bevind wat in 2000 van die provinsie Suid-Soematra geskei is om die nuwe provinsie Banka-Billiton te vorm. Die hoofstad van Suid-Soematra is Palembang.

Suid-Soematra word onderverdeel in 10 regentskappe (*kabupaten*) en 4 stede (*kota otonom*):

## Stede 
*Lubuklinggau
* Pagar Alam
* Palembang
*Prabumulih

## Regentskappe 
*Banyuasin
*Empat Lawang
*Lahat
*Muara Enim
*Musi Banyuasin
*Musi Rawas
*Ogan Ilir
*Ogan Komering Ilir
*Ogan Komering Ulu
*Ogan Komering Ulu Timur
*Ogan Komering Ulu Selatan
Robert Biggar

**Robert Biggar** (1813 - 1838) was 'n seun van Alexander Biggar en een van die vroegste pioniers van Natal. Hy is op 12 September 1813 gebore.  Hy lei 'n mag van 20 Britse handelaars, 20 Hottentotte en 1 500 bantoevlugtelinge van Zoeloeland teen die Zoeloes. Die eerste ekspedisie was suksesvol en 'n paar honderd beeste word teruggevat, maar op 'n latere ekspedisie word hy in 'n hinderlaag gelok en gedood op 17 April 1838.

## Bronne 
*
George Biggar

**George Biggar** (1820 - 1838) was 'n seun van Alexander Biggar en een van die vroegste pioniers van Natal. Hy is op een van die skepe, HMS *Weymouth*, gebore wat die 1820-Setlaars na Suid-Afrika gebring het. George is op 17 Februarie vermoor net na die moord op Piet Retief deur Dingaan se impies.

## Bronne 
*
William Henry Bell

Professor **William Henry Bell** (20 Augustus 1873 – 13 April 1946) was 'n Suid-Afrikaanse musiekkomponis. Hy is in 1873 in St. Albans, Engeland gebore.

In 1889 wen hy die *Goss-beurs* aan die *Royal Academy of Music* waar hy onder sir Charles V. Stanford werk. Van 1903 tot 1912 was hy professor in harmonie. In 1912 word hy prinsipaal van die Suid-Afrikaanse Musiekkollege in Kaapstad. 

Hy is 'n komponis van verskeie Suid-Afrikaanse musiekstukke, insluitende 'n Kaapstadse simfonie. Hy is in 1946 oorlede.

## Bronne 
*
Helium-3

**Helium-3 (He)** is 'n seldsame isotoop van die element helium. Dit word deur die verval van tritium gevorm.

Die isotoop is in 1939 deur Alvarez en Corneg ontdek. In teenstelling met helium-4 bevat die kern van hierdie isotoop nie 'n ewe aantal deeltjies en daardeur 'n kernspin wat nul is nie. Dit beteken dat die deeltjie 'n fermion is pleks van 'n boson en die eienskappe onderkant 4,2K is baie verskillend.

Helium-3 is hier op aarde baie seldsaam, maar dit is volop in die sonwind en waarskynlik ook op die maanoppervlak wat hieraan blootgestel is. Omdat die isotoop dalk aantreklik vir kernfusie is, was daar voorstelle gewees om dit op die maan te myn.

## Die son 
links|duimnael|Die son se kernfusie|200px
Helium-3 speel 'n belangrike rol in die kernfusiereaksies wat in die son plaasvind. Dit word deur 'n reaksie tussen  protium en deuterium gevorm:

: ^{1}H + \ ^{2}D \to \ ^{3}He + \gamma +5,5 \ MeV  reaksietyd 5,7 sekonde

Twee helium-3-kerne reageer daarna metmekaar: 

: ^{3}He + \ ^{3}He \to \ ^{4}He +2 \ ^{1}H + 12,5 \ MeV  reaksietyd 100 mj.

## Verwysing
Koolstof-12

**Koolstof-12 (C)** is 'n stabiele isotoop van die element koolstof. Dit is die volopste isotoop.

## Atoommassa 
Hierdie nuklied word as standaard vir die definisie van die atoommassa gebruik. Presies 12 gram koolstof-12 bevat presies 1 mol koolstof. Die atoommassa van koolstof-12 is daardeur presies 12 Dalton. Dit beteken ook dat hierdie nuklied 'n massa-oorskot (of -tekort) van nul besit.

In November 2018 is die definisie egter verander en dit verwys nie meer na C nie.

## Verwysings
Koolstof-13

**Koolstof-13** (chemiese notasie **C**) is 'n stabiele isotoop van die element koolstof. Dit is 'n seldsame isotoop.

## KMR 
Hierdie isotoop wat 'n spin=½ het, word in die organiese chemie dikwels vir kernspinresonansie van organiese molekule gebruik. Die gevoeligheid is baie minder as in proton-KMR, maar die chemiese verskuiwings is baie groter. Spin-spin-koppeling is selde sigbaar en dit maak die spektra baie eenvoudiger as in proton-KMR.

## δ13C 
Die isotoopverhouding tussen C en C word in die  geochemie en biogeochemie baie aangewend. Vaatplante wat C3-plante is  het gewoonlik 'n waarde van δ13C tussen -25‰ en -28‰ terwyl C4-plante soos mielies, bamboe en baie grasse 'n minder megatiewe waarde tussen -10‰ en -14‰ het. Fitoplankton in soetwater het 'n lae waarde tussen -30‰ en -40‰; in seewater is dit egter tussen -15‰ en -20‰

## Verwysings
Anglo-Portugese Ooreenkoms van 1373

Die **Anglo-Portugese Ooreenkoms van 1373** is op 16 Junie 1373 tussen die koninkryke van Engeland en Portugal aangegaan en onderteken deur hul monarge, koning Edward III van Engeland, en die Portugese koningspaar, Ferdinand I en Eleonora van Portugal. Die handtekeninge is bevestig deur 'n klerk, John de Banketre, met die woorde *"with my usual flourish"*. Met hierdie verdrag is die twee seevarende nasies deur "ewigdurende vriendskap, unies en alliansies" met mekaar verbind.

Die ooreenkoms is die oudste bestaande verdrag tussen twee nasies wat in die loop van die geskiedenis steeds weer bekragtig is - so op 9 Mei 1386 deur die konings Richard II van Engeland en Johannes I van Portugal in Windsor; in 1643, 1654, 1660, 1661, 1703, 1815 en - volgens 'n geheime verklaring - in 1899. Dit is vervolgens erken en bevestig in die 20ste eeuse arbitrasie-ooreenkomste wat in 1904 en 1914 tussen die Verenigde Koninkryk en Portugal aangegaan is.

Die ooreenkoms het tydelik buite werking getree gedurende die Iberiese Unie tussen 1580 en 1640 toe die Portugese en Spaanse monargieë in 'n dinastiese unie verbind is. Die alliansie het onmiddellik herleef toe Portugal se politieke onafhanklikheid herstel is. Dit het 'n nuwe hoogtepunt bereik in die tyd van die Napoleontiese Oorloë toe Portugal deur Spaanse en Franse magte beset is. Die Verenigde Koninkryk het militêre bystand aan Portugal verleen en een van sy mees bekwame militariste, luitenant-generaal Sir Arthur Wellesley, die latere hertog van Wellington, na die Iberiese oorlogstoneel ontbied.

Die Anglo-Portugese verdrag is nog eens bevestig gedurende die Tweede Wêreldoorlog. Volgens 'n afspraak met die Britse regering het Portugal aanvanklik onsydig gebly in die konflik om oorlogshandelinge nie na die Iberiese Skiereiland uit te brei nie. In 1943 het die prentjie verander, en die ooreenkoms is ten volle bekragtig deur die Nasionale Regering van die Verenigde Koninkryk onder leiding van Winston Churchill en Portugal. Nadat drie maande lank onderhandelinge tussen die twee lande gevoer is, het Portugal ingestem om 'n betekenisvolle bydrae in die Britse oorlogspogings te lewer. Om die bedreiging, wat Duitse duikbote vir geallieerde skeepskonvooie op Atlantiese roetes ingehou het, uit te skakel, het die Portugese regering lug- en seehawegeriewe op die Asore-eilandgroep vir Britse eenhede beskikbaar gestel.

## Verwysings
William Wilberforce Bird

**William Wilberforce Bird** (2 Julie 1758 – 19 April 1836) was 'n vroeë Suid-Afrikaanse skrywer. Hy is gebore in Engeland in 1758 en arriveer in Kaapstad na die tweede Britse besetting. Hy sluit aan by die Departement Doeane waarvan hy die hoof word. Sy boek *State of the Cape of Good Hope in 1822* word in 1828 gepubliseer. Dit bevat een van die eerste verslae oor die 1820-Setlaars. Hy is oorlede in 1836.

## Bronne 
*
Verdrag van Windsor (1386)

duimnael|Die huwelik tussen koning Johannes I van Portugal (*João I*) en Philippa van Lancaster (*Filipa Lencastre*), dogter van Jan van Gent, 1ste hertog van Lancaster
Die **Verdrag van Windsor** is as diplomatieke alliansie tussen die koninkryke van Portugal en Engeland op 9 Mei 1386 in Windsor onderteken en beseël met die huwelik tussen koning Johannes van Portugal I (uit die Huis van Aviz) met Philippa van Lancaster, dogter van Jan van Gent (Engels: *John of Gaunt*), 1ste hertog van Lancaster.

Met sy oorwinning in die Slag van Aljubarrota, waartydens hy deur Engelse boogskutters ondersteun is, is Johannes I (Portugees: *João I*) as onbetwiste heerser oor Portugal erken en die politieke krisis van die interregnum tussen 1383 en 1385 beëindig. Die bestaande Engels-Portugese alliansie is met die Verdrag van Windsor formeel bekragtig. Die historiese dokument word tans in die Nasionale Argiewe van Portugal bewaar.
Umgababa

**Umgababa** is 'n kusdorpie in die eThekwini Metropolitaanse Munisipaliteit, KwaZulu-Natal van Suid-Afrika.

## Verwysings
Mahehle

**Mahehle** is 'n swart nedersetting in die Ubuhlebezwe Plaaslike Munisipaliteit, Harry Gwala-distriksmunisipaliteit van KwaZulu-Natal, Suid-Afrika.

## Verwysings
Entebbe

**Entebbe** is groot dorp in Sentraal-Uganda, geleë aan die noordelike oewer van Victoriameer. Dit is 37 kilometer suidwes van die Ugandese hoofstad Kampala en net noord van die ewenaar geleë. Die Entebbe Internasionale Lughawe is hier geleë. Entebbe het bekend geword tydens Operasie Entebbe op 3/4 Julie 1976. Entebbe huisves ook die staatshuis, die amptelike setel van die president van Uganda. Tydens die Britse koloniale bewind het Entebbe as hoofstad van Brits-Uganda gedien. Die naam van die stad is afgelei van die Luganda-word *e ntebe* wat "setel", "sitplek" of "stoel" beteken.

## Eksterne skakels 
*  
*
John Maclean

Kolonel **John Maclean** (1810 - 1874) was 'n Luitenant-goewerneur van Brits-Kaffrarië en later Natal. Hy begin sy loopbaan in die Britse Leër maar in November 1845 word hy aangestel as regeringsagent op Fort Peddie. In 1847 word hy as kommissaris aangestel vir die T'Sambie-stam en Hoofkommissaris van Brits-Kaffrarië in 1852. Toe dié gebied in 1860 'n afsonderlike kolonie word, word hy aangestel as die eerste luitenant-goewerneur. Hy word in 1864 met bevordering na Natal verplaas, maar moes in Julie 1865 bedank weens swak gesondheid.

## Bronne 
*
Joachim Machado

Sir **Joachim Machado** ( - 1925) was 'n Portugese ingenieur en Goewerneur-generaal van Mosambiek. Hy tree in 1880 vir die eerste keer op die voorgrond toe hy Pretoria besoek het in verband met die bou van die oorspronklike spoorlyn van Mosambiek na Transvaal onder die McMurdo-konsessie. Hy speel 'n leidende rol in die opmeting van die roete wat oplaas deur die Nederlands-Suid-Afrikaanse Spoorwegmaatskappy gebruik is. Ter ere van hom is die dorp, Machadodorp, na hom vernoem. Tydens die Tweede Vryheidsoorlog was hy die Goewerneur-generaal van die Portugese provinsie Mosambiek waar hy 'n pro-Britse beleid gevolg het. Hiervoor is hy op die Britse Koning se verjaarsdag in 1902 as K.C.M.G tot ridder geslaan. Hy is in 1925 oorlede.

## Bronne 
*
Elisabeth van Oostenryk-Hongarye

**Elisabeth Amalie Eugenie in Beiere** (München, 24 Desember 1837 – Genève, 10 September 1898) was hertogin in Beiere en prinses van Beiere uit die Huis van Wittelsbach en later – deur haar huwelik met keiser Frans Josef I – keiserin van Oostenryk en vanaf 8 Junie 1867 ook koningin van Hongarye.

Sy is algemeen bekend onder haar bynaam **Sisi**, soos haar familie haar genoem het. Met dié naam onderteken sy ook haar briewe aan haar naastes.

## Jeug 
Elisabeth was die tweede dogter van hertog Maximiliaan Josef in Beiere en prinses Ludovika, dogter van koning Maximiliaan I Josef van Beiere. Met haar sewe broers en susters bring sy 'n gelukkige kindertyd deur in die Hertog Maxpaleis by Ludwigstrasse nr. 8 in München. Die hertooglike familie had ook 'n somerverblyf, Schloss Possenhofen, in Possenhofen aan die Starnberger See. Elisabeth was besonder sorgeloos en meer liberaal opgevoed deur haar vader.

In 1853 begelei die 15-jarige Elisabeth haar moeder en ouer suster Helene op 'n reis na die Oostenrykse Ischl (deesdae Bad Ischl), waar Helene die aandag van haar 22-jarige neef, keiser Frans Josef – wat in Ischl sy 23ste verjaarsdag sou vier – moes trek. Dié val egter op Elisabeth (wat op haar beurt eintlik voorbestem gelyk het vir Frans Josef se broer Karel Lodewyk) en op 24 April 1854 getrou die inmiddels 16-jarige Elisabeth met die inmiddels 23-jarige keiser in die Augustynekerk te Wene.

|-

|-
Stikstof-14

**Stikstof-14** (chemiese notasie **(N)** is 'n stabiele isotoop van die element stikstof. Dit is die volopste isotoop. Dit is een van min isotope wat se kern 'n onewe aantal protone en 'n onewe aantal neutrone bevat.

## KMR 
Stikstof-14 kan gebruik word vir kernspinresonansie, maar omdat dit 'n kernspin 1 het kan dit ook vir kernkwadrupoolresonansie (NQR) gebruik word. Die kern se kwadrupool maak dit egter moeilik om te bestudeer, omdat die lyne baie breed kan wees. Kwadrupoolverbreding van die resonansielyne kan egter ekstra inligtings verskaf oor die omgewing van die atoom. Die gevoeligheid van die kern is laag. Dit is slegs 0,00101 relatief ten opsigte van die proton (=1).

## Nukleosintese 
Stikstof-14 word tydens die hidrostatiese waterstofverbranding binne sterre gevorm, terwyl die ander stabiele stikstofisotoop stikstof-15 tydens ontploffende waterstof- en heliumverbranding gevorm word. In die interstellêre ruimte is die isotoopverhouding nie homogeen nie en die verskil in sintese verklaar ook waarom N 99,6% van die element op aarde verteenwoordig. Die isotoopverhouding kan nogtans in meteoriete baie wissel. Daar is chondriete bekend met 'n δ15N waarde van 850&nbsp;‰.

## Verwysings
Stikstof-15

**Stikstof-15** (chemiese notasie **(N)** is 'n stabiele isotoop van die element stikstof. Dit is 'n taamlik seldsame isotoop.
Pulau Beringin (onderdistrik)

**Pulau Beringin** is 'n onderdistrik (*kecamatan*) in die regentskap Ogan Komering Ulu Selatan van die provinsie Suid-Sumatra, Indonesië.

## Verdere onderverdeling 
Die onderdistrik Pulau Beringin is in 2010 verdeel in 13 *kelurahan*, plekke en dorpe:

*Anugerah Kemu
*Aromantai
*Gunung Batu (Gunungbatu)
*Kemu
*Kemu Ulu
*Pagar Agung
*Pematang Obar
*Pulau Beringin
*Pulau Beringin Utara
*Simpang Pancur
*Tanjung Bulan
*Tanjung Bulan Ulu
*Tanjung Kari
Frederick York St. Leger

**Frederick York St. Leger** (1836–1901) was 'n joernalis en medestigter van die *Cape Times*. Hy is in 1836 in Limerick, Ierland, gebore. Hy studeer aan die Universiteit van Cambridge en kom in 1856 in die Kaapkolonie aan as die prinsipaal van St. Andrew-kollege op Grahamstad. Hy werk later op die Diamantveld en help in 1876 met die stigting van die *Cape Times* en was tot in 1891 die redakteur. In 1898 word hy 'n parlementslid. Hy is in 1901 oorlede.

## Bronne 
*
Papoea (provinsie)

duimnael|343x343px|Papoea-jaarvoël
duimnael|260x260px|Kerk in Kuala Kencana
**Papoea** of Papua is 'n Indonesisese provinsie. Vroeër verwys die naam na die hele westelike deel van die eiland Nieu-Guinee; tans is daardie gebied onderverdeel in die provinsies Papoea en Wes-Papoea.
Atjeh

thumb|Atjeh
[duimnael|260x260px|[Banda Atjeh direk na die tsoenami van Desember 2004]]

**Atjeh** (Indonesies: *Aceh*) is 'n provinsie van Indonesië, geleë in die verre-noorde van die eiland Sumatra. Dit omgevat die gebied wat van die 16de tot die 19de eeu 'n onderdeel gevorm het van die Sultanaat Atjeh. 

Atjeh het verskillende amptelike name gehad, soos: *Daerah Istimewa Aceh* (1959-2001) en *Nanggroë Aceh Darussalam* (2001-2009).
Jonas Bergtheil

**Jonas Bergtheil** (1819 - 1902) was 'n Natalse pionier, gebore in Beiere, Duitsland vanaf Joodse afkoms. Hy arriveer in 1834 in Kaapstad en begin nege jaar later om katoen in Natal te kweek. Hy was 'n sterk voorstander van immigrasie. Hy organiseer verskeie skemas, eers om koloniste van die Britse Eilande en later uit Duitsland te bring. Uiteindelik slaag hy daarin om in November 1847 'n skip te huur wat 188 mans, vroue en kinders uit Duitsland na Natal te bring. Hulle word gevestig naby Pinetown in die gebied wat nou bekend staan as New Germany.

Hy was grotendeels verantwoordelik vir die bou van die eerste spoorlyn in Suid-Afrika van Durban na die Punt, waarvan hy 'n direkteur word. In 1866 vestig hy hom in Engeland waar hy in 1902 oorlede is.

## Bronne 
* 
* Gordon, Ruth: Die eerste immigrante ... 1848: Die Duitse Nedersetters te New Germany. In: Lantern. Tydskrif vir Kennis en Kultuur. Jaargang 23, nr. 3, Maart 1974.
Anugerah Kemu

**Anugerah Kemu** is 'n bestuurslaag in die regentskap Ogan Komering Ulu Selatan van die provinsie Suid-Sumatra, Indonesië. Anugerah Kemu tel 1 170 inwoners volgens die volkstelling van 2010.

## Bronne 
* Resultate van die volkstelling van 2010, Badan Pusat Statistik, Population_of_Indonesia_by_Village
Aromantai (Pulau Beringin)

**Aromantai** is 'n plek en *kelurahan* (bestuurslaag) in die onderdistrik (*kecamatan*) Pulau Beringinin, regentskap Ogan Komering Ulu Selatan van die provinsie Suid-Sumatra, Indonesië. Aromantai tel 1 510 inwoners volgens die volkstelling van 2010.
Sultanaat Atjeh

duimnael|Die sultanaat
Die **Sultanaat Atjeh** (Atjehs: *Keurajeun Acèh Darussalam*) was 'n staat in die noorde van Sumatra vanaf die 15de eeu tot 1903.

duimnael|links|100px|Vlag van Turks-Atjeh.
In die 17de eeu het die Nederlandse VOC handelskontakte met die sultanaat onderhou en in 1616 het hulle 'n ambassadeur na die sultan se hof gestuur. In die 19de eeu het Nederland begin om sy invloed op Sumatra uit te brei. Die Jemenitiese raadgewer van die sultan Habib Abdoe'r Rahman Alzahier (1833-1896) het die Turkse hof in Istanboel besoek om Atjeh as 'n Ottomaanse protektoraat te laat inlyf, maar die Turkse regering het geweier. 

Ná die opening van die Suezkanaal (1869) word die posisie van die sultanaat vir die Nederlanders baie belangriker omdat dit op die roete van die Nederlandse skepe geleë is. Op 31 Maart 1873 besluit Nederland tot 'n inval en dit word die grootste en bloedigste oorlog uit die Nederlandse koloniale geskiedenis wat eers in 1904 met die onderwerping van die gebied sou eindig. Die sultanaat word ingelyf, hoewel die Atjehers self die koms van die Japanners in 1942 as die einde van die oorlog beskou.

## Verwysings
Vingerkraal

**Vingerkraal** is 'n klein nedersetting naby Mabula, wes van Bela-Bela in die Limpopoprovinsie, Suid-Afrika.
 
## Verwysings
Pousadas de Portugal

Die **Pousadas de Portugal** [poˈzaðɐʒ ðɨ puɾtuˈɣaɫ] is 'n hotelketting wat oorspronklik in 1941 deur die Portugese staat gevestig is om historiese geboue soos kastele, herehuise en kloosters te bewaar en toerisme in Portugal te bevorder. Die ketting se huidige 34 hotelle kan luukse verblyfplekke wees wat nuut gebou is of tradisionele en geskiedkundige geboue.

## Geskiedenis 
Die konsep om historiese geboue as hotelle te bedryf is deur die Portugese digter en toneelskrywer António Ferro (1885–1956) ontwikkel wat in die vroeë 1940's die Nasionale Propagandasektretariaat bestuur het. Die eerste nuut geboude Pousada het sy deure in 1942 in Elvas in die Alentejo-streek geopen en is tot en met 2012 bedryf. Die konsep was so suksesvol dat 'n hele netwerk van Pousadas dwarsoor Portugal ontstaan het, elkeen geleë in 'n aantreklike omgewing; tradisionele boukuns, interieur en meubilering; met 'n relatief klein aantal kamers en 'n restaurant wat aan die plaaslike eetkultuur aangepas is (en oop staan vir almal). 

Ondanks hul gesofistikeerde styl was kamerpryse betreklik laag, en so is die maksimum verblyftyd vir gaste nog in die 1970's beperk tot vyf dae om te verhoed dat hotelkamers as permanente verblyfplek misbruik word. Nadat 'n dekade lank verliese aangeteken is, het die Portugese regering onder leiding van die eerste minister Jose Manuel Barroso in 2003 besluit om 49 persent van ENATUR, die hotelgroep se moedermaatskappy, te privatiseer. Ook die bestuur van die groep sou deur 'n privaat onderneming oorgeneem word. Op 1 September 2003 het die *Grupo Pestana Pousadas (GPP)* 'n konsessie ontvang om die hotelgroep oor 'n tydperk van twintig jaar te bedryf.

## Sien ook 
* Parador
Rust de Winter

**Rust de Winter** is 'n klein nedersetting naby Bela-Bela in die Limpopoprovinsie, Suid-Afrika.
 
## Verwysings
Rapotokwane

**Rapotokwane** is 'n landelike nedersetting tussen Pienaarsrivier en Marble Hall in die Limpopoprovinsie, Suid-Afrika.
 
## Verwysings
Beril

**Beril** is 'n mineraal wat berillium bevat. Dit is 'n siklosilikaat.

Beril word in die vervaardiging van hoëgraadse allooie gebruik. Dit bevat berillium. In Suid-Afrika word dit aangetref naby Steinkopf en Jakkalswater in Namakwaland en ook op Ameib en Rossing in Namibië.

'n Waardevolle vorm van beril is smarag.
## Verwysings
Pulau Beringin

**Pulau Beringin** kan verwys na:

;Onderdistrik in Indonesië

*Pulau Beringin (onderdistrik), 'n onderdistrik van die regentskap Ogan Komering Ulu Selatan in die provinsie Suid-Sumatra

;Nedersetting in Indonesië

*Pulau Beringin (Kikim Selatan), 'n Nedersetting in die regentskap Lahat in die provinsie Suid-Sumatra
*Pulau Beringin (Pulau Beringin), 'n nedersetting in die regentskap Ogan Komering Ulu Selatan in die provinsie Suid-Sumatra
Pulau Beringin (Kikim Selatan)

**Pulau Beringin** is 'n bestuurslaag in die regentskap Lahat van die provinsie Suid-Sumatra, Indonesië. Pulau Beringin tel 1 130 inwoners in die volkstelling van 2010.

## Bronne 
* Resultate van die volkstelling van 2010, Badan Pusat Statistik, Population_of_Indonesia_by_Village
Prabumulih

**Prabumulih** (Indonesies: *Kota Prabumulih*) is 'n munisipaliteit (*kota*) in die provinsie Suid-Sumatra (*Sumatra Selatan*), op die eiland Sumatra in Indonesië. Die stad het 132 065 inwoners in 2005 en het 'n oppervlakte van 435,10 km².

## Eksterne skakels 
* Offisiële webwerf
Lubuklinggau

**Lubuklinggau** (dikwels ook **Lubuk Linggau**) is 'n stad in die provinsie Suid-Sumatra, op die eiland Sumatra, Indonesië. Die stad het 167 138 inwoners (Junie 2004) en het 'n oppervlakte van 401,5 km².

Lubuklinggau grens in die noorde, ooste en suide aan die regentskap Musi Rawas (provinsie Suid-Sumatra) en in die suide en weste aan die regentskap Rejang Lebong (provinsie Bengkulu).

Die stad is onderverdeel in 8 onderdistrikte (*kecamatan*):

*Lubuklinggau Barat I
*Lubuklinggau Barat II
*Lubuklinggau Selatan I
*Lubuklinggau Selatan II
*Lubuklinggau Timur I
*Lubuklinggau Timur II
*Lubuklinggau Utara I
*Lubuklinggau Utara II

## Eksterne skakels 
* https://web.archive.org/web/20061205050913/http://lubuklinggau.go.ID/(https://web.archive.org/web/20061205050913/http://lubuklinggau.go.id/)
Banyuasin

**Banyuasin** (dikwels ook **Banyu Asin**) is 'n regentskap in die provinsie Suid-Sumatra, Indonesië. Die regentskap het 654 286 inwoners (2000) en het 'n oppervlakte van 11 823 km². Die hoofstad van die regentskap is Pangkalan Balai.

Banyuasin grens in die noorde aan die regentskap Muaro Jambi (provinsie Djambi) en aan die Straat Banka, in die ooste aan die regentskap Ogan Komering Ilir, in die suide aan die regentskap Ogan Komering Ilir, die stad Palembang en die regentskap Muara Enim en in die weste aan die regentskap Musi Banyuasin.

Die regentskap in onderverdeel in 11 onderdistrikte (*kecamatan*):

*Banyuasin I
*Banyuasin II
*Banyuasin III
*Betung
*Makarti Jaya
*Muara Padang
*Muara Telang
*Pulau Rimau
*Rambutan
*Rantau Bayur
*Talang Kelapa